Seneste røveri i Hjørring skete søndag ved 17-tiden, da en ung maskeret mand slap væk med et endnu ikke opgjort beløb fra SuperBrugsen i byen. Manden trængte ind i supermarkedets kontor, hvor han truede personalet til at udlevere kontanter. Mislykket røveri To dage før, fredag den 28. december, gik det så ud over et andet supermarked, da to mænd brød ind i SuperSpar omkring klokken 20.15. Butikken var netop lukket, og en af de ansatte var i færd med at tælle kassen op, da vedkommende blev truet til at udlevere penge. Af uvisse årsager fik røverne dog kolde fødder og opgav røveriet og flygtede fra butikken. Røveri fra pengetransport Ugen før, lørdag aften den 22. december, skete så et andet røveri i Hjørring. Her blev en pengetransport ud for supermarkedet A-Z i Hjørring røvet, og gerningsmændene stak af i en Audi, der er stjålet fra Bilgården Hostrup i Sulsted.

Opsummering:
De sidste mange dage har Hjørring været hårdt ramt af røverier. Det er gået ud over både en pengetransport og to supermarkeder